Anno ab incarnatione Domini .M°. .C°. .LX°. .VI°., ego Margarita, filia Galterii de Navillei, pro salute anime mee patris ac matris omniumque antecessorum meorum, post mortem mariti mei Teobaldi de Rocha, dedi atque concessi Deo et sancte Marie de Firmitate et monachis ejusdem loci quicquid ipse maritus meus Theobaldus ecclesie Firmitatis et monachis ejusdem loci dederat vel vendiderat, sine ulla retentione, nichil excipiendo, scilicet in Chillei et in Amestei et in Clus et in omnibus apendiciis eorundem territoriorum, in bosco, in plano, in pratis, in aquis, in piscationibus; et quicquid soror mea Andrea et maritus ejus, Hugo de Palluelo, dederant vel vendiderant laudavi atque concessi omnia libere in perpetuum possidenda, in manu domni Villelmi, abbatis de Firmitate. Ex meo namque capite et sororis mee erant omnia paterno jure. Hujus rei testes: Villelmus, abbas de Maceriis, Lebaldus, monachus ejusdem loci, Herveius, monachus Firmitatis, Bernardus de Virduno, archidiaconus, Guido, dominus castri Virduni, Guido Aschericus, Herveius de Nui, Guido, cellerarius Guidonis de Virduno, Aimericus de Navillei, Bonez Jubilis. Hoc autem feci in castello de Virduno.